96/304/EY: Komission päätös, tehty 22 päivänä huhtikuuta 1996, yhteisön ekotuotemerkin myöntämistä vuodeliinavaatteille ja T-paidoille koskevista ekologisista perusteista (ETA:n kannalta merkityksellinen teksti)



Virallinen lehti nro L 116 , 11/05/1996 s. 0030 - 0035



KOMISSION PÄÄTÖS, tehty 22 päivänä huhtikuuta 1996, yhteisön ekotuotemerkin myöntämistä vuodeliinavaatteille ja T-paidoille koskevista ekologisista perusteista (ETA:n kannalta merkityksellinen teksti) (96/304/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että tuotemerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa todetaan, että tuotteen ekologiset vaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 6 artiklan mukaisesti komissio on kuullut keskeisiä etujärjestöjä neuvoa-antavassa foorumissa, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan mukaisesti perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmät, joita nämä ekologiset tuoteryhmät koskevat, ovat: a) `vuodeliinavaatteet`: lakanat, tyynyliinat, reunusverhot sekä pestävät vanu- ja untuvapeitteiden päälliset b) T-paidat. Kaikissa tapauksissa valmiin kankaan kuituainesten on oltava 100-prosenttista puuvillaa tai puuvillan ja polyesterin sekoitetta. Kyseisten perusteiden koskemissa vuodeliinavaatteissa voi olla nappeja tai muita kiinnikkeitä eri aineista. T-paidat ovat neulottuja, koristelemattomia, lyhyt- tai pitkähihaisia vaatteita, joissa on pyöreä pääntie ja jotka on suunniteltu muiksi kuin alusvaatteiksi. Kirjailu ja painatukset sallitaan lukuun ottamatta plastisolipohjaisia painatuksia. Ainoastaan ompelulankaa saadaan käyttää kirjailuun. T-paitojen on oltava tarkoitetut myytäviksi suoraan yleisölle ilman muutoksia. 2 artikla Edellä 1 artiklassa määriteltyjen tuoteryhmien ympäristövaikutukset ja soveltuvuus käyttöön arvioidaan liitteessä vahvistettujen erityisten ekologisten ja käyttöön soveltuvuuden perusteiden mukaisesti. 3 artikla Tuoteryhmien määritelmät ja tuoteryhmiä koskevat perusteet ovat voimassa kolme vuotta tämän päätöksen voimaantulopäivästä. 4 artikla Hallinnollisia tarkoituksia varten näille tuoteryhmille annetaan tunnusnumero "010". 5 artikla Tämä päätös on osoitettu kaikille jäsenvaltioille. Tehty Brysselissä 22 päivänä huhtikuuta 1996. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 LIITE Ekotuotemerkin saamiseksi tuotteen on täytettävä kuidun kannalta tarkoituksenmukaisesti seuraavat arviointiperusteet, ellei toisin mainita. Arviointiperusteet on testattava tämän päätöksen lisäyksen mukaisesti. Niissä tapauksissa, joissa testejä ei ole mainittu, toimivaltaisten elinten on luotettava tapauksen mukaan ilmoituksiin, asiaankuuluvaan asiakirja-aineistoon ja/tai riippumattomiin tarkastuksiin. Toiminnallinen yksikkö Toiminnallinen yksikkö, johon panokset ja tuotokset on suhteutettava, on seuraava: 1 kg tekstiilejä tekstiilien standardiolosuhteissa (suhteellinen kosteus 65 %, ± 2 % ja lämpötila 20 °C, ± 2 °C) valmiina kankaana ennen leikkaamista. (Nämä standardiolosuhteet määritetään ISO 139:ssä: Tekstiilit - standardiolosuhteet ilmastoinnin ja testauksen suhteen). A. EKOLOGISET PERUSTEET RAAKA-AINEET 1. Puuvilla Puuvillalangassa ei saa olla jäämiä neuvoston direktiivin 79/117/ETY (1), sellaisena kuin se on viimeksi muutettuna direktiivillä 91/188/EY (2), liitteessä mainituista torjunta-aineina käytetyistä tehoaineista, eikä jäämiä sellaisista torjunta-aineina käytetyistä tehoaineista, joiden käyttö puuvillan tuotannossa ei ole sallittua Euroopan yhteisön jäsenvaltioissa sen perusteella, mitä neuvoston direktiviissä 91/414/ETY (3) säädetään. Lanka on testattava neljä kertaa vuodessa, ja testin on koskettava vähintään seuraavia tehoaineita: aldriini, kaptafoli, kamfekloori, klordaani, DDT, dieldriini, endriini, heptakloori, heksaklooribentseeni ja 2,4,5-T. Niiden lankojen osalta, joissa on vähintään 50 prosenttia orgaanista puuvillaa, joka on osoitettu tuotetun neuvoston asetuksessa (ETY) N:o 2092/91 (4) olevien tuotantoa ja tarkastusta koskevien vaatimusten mukaisesti, testi on tehtävä kerran vuodessa. Asetuksen (ETY) N:o 2092/91 mukaisesti tuotetusta ja tarkastetusta orgaanisesta puuvillasta 100-prosenttisesti valmistettua lankaa ei tarvitse testata. 2. Haihtuvien orgaanisten yhdisteiden (VOC) päästöt polyesterin valmistuksen aikana Polyesterin polymeroitumisen aikana VOC-päästöt saavat olla enintään 1,2 g VOC yhtä kilogrammaa tuotettua polyesterihartsia kohti. 3. Antimonijäämät polyesterikuiduissa Antimonia saa olla polyesterikuiduissa enintään 300 ppm. 4. PCP Pentakloorifenolia (PCP) ja sen suoloja ja estereitä ei saa käyttää tuotteen elinkaaren sen osan kuluessa, joka edeltää sen käyttöä. Testaustiheys 4 kertaa vuodessa. KUTOMINEN 5. Liisteri Liisterin on oltava joko kierrätettyä tai biologisesti helposti hävitettävää. Kierrätettävyysasteen on oltava 75 %. MÄRKÄMENETTELY ESIKÄSITTELY - PESU, PEHMENNYS JA VALKAISU 6. Pesuaineet, veden pehmentäjät ja kompleksinmuodostajat Alkyylifenolietoksylaatteja (APEO), bis(hydrogenoitua talialkyyli) dimetyyliammoniumkloridia (DTDMAC), distearyylidimetyyliammoniumkloridia (DSDMAC), ja di(kovetettu tali) dimetyyliammoniumkloridia (DHTDMAC), nitrilotrietikkahappoa (NTA) tai etyleenidiamiinitetraetikkahappoa (EDTA) ei saa käyttää. 7. Valkaisuaineet Valkaisussa syntyvissä jätevesissä olevien AOX-päästöjen on yleisesti oltava pienemmät kuin 40 mg toiminnallista yksikköä kohti. Valkoisiksi lopputuotteiksi tarkoitettujen arkojen kankaiden (polymerointiaste alle 1800) AOX-päästöjen on oltava pienemmät kuin 100 mg toiminnallista yksikköä kohti. VÄRJÄYS JA VIIMEISTYS 8. Väriaineet, pigmentit ja kantaja-aineet a) Väriaineiden ionimetalliepäpuhtaudet eivät saa ylittää seuraavia arvoja (ppm:nä) seuraavien metallien osalta: >TAULUKON PAIKKA> b) Pigmenttien ionimetalliepäpuhtaudet eivät saa ylittää seuraavia arvoja (ppm:nä) seuraavien metallien osalta: >TAULUKON PAIKKA> c) Seuraaviin metalleihin perustuvia metallikompleksivärejä ei saa käyttää: arsenikki, kadmium, kromi, elohopea, nikkeli, lyijy, antimoni, tina, sinkki ja kupari. Kupari sallitaan kuitenkin neulotuissa tuotteissa. d) Seuraaviin metalleihin perustuvia metallikompleksipigmenttejä ei saa käyttää: arsenikki, kadmium, kromi, elohopea, nikkeli, lyijy, antimoni, tina, sinkki. Kuparipitoisuus saa olla enintään 4,5 %. e) Ei saa käyttää värejä, joista voi päästä karsinogeenisia aromaattisia amineita tai jotka voivat hajota sellaisiksi, tai jotka on luokiteltu karsinogeenisiksi neuvoston direktiivin 67/548/ETY (5) mukaisesti, sellaisena kuin se on viimeksi muutettuna komission direktiivillä 94/69/EY (6), ja neuvoston direktiivin 88/379/ETY (7) mukaisesti, sellaisena kuin se on viimeksi muutettuna komission direktiivillä 93/18/ETY (8). f) Klooria tai muita halogeeneja sisältäviä kanta-aineita ei saa käyttää. 9. Painanta Kemiallisia tuotteita tai painovärejä, jotka sisältävät enemmän kuin viisi prosenttia VOC:tä, ei saa käyttää painannan aikana. Lisä-VOC:tä ei sallita. 10. Viimeisteys Vapaan ja osittain hydrolysoitavan formaldehydin määrä valmiissa kankaassa saa olla enintään 30 ppm vauvoille tarkoitetuissa tuotteissa ja 75 ppm muissa tuotteissa. MÄRKÄMENETTELYSTÄ SYNTYVÄT JÄTEVEDET 11. Jätevesien käsittely Märkämenettelyssä syntyvät jätevedet on käsiteltävä joko tuotantolaitoksessa tai jäteveden käsittelylaitoksessa. Tuotantolaitoksen ollessa kyseessä on noudatettava seuraavia rajoituksia pintavesiin tapahtuviin päästöihin: pH 6,5-9 ja lämpötila vähemmän kuin 30 °C (jos luonnonolot sen sallivat). 12. Orgaaniset aineet vedessä Märkämenettelyssä syntyvien jätevesipäästöjen kemiallisen hapentarpeen on oltava käsittelyn jälkeen pienempi kuin 25 g toiminnallista yksikköä kohti. B. KÄYTTÖÖN SOVELTUVUUDEN ARVIONTIPERUSTEET 1. Mekaaniset ja fyysiset ominaisuudet a) Helppohoitoisuuden ja prässien kestävyys pesussa (ainoastaan niiden tekstiilien, joihin on merkitty "helppohoitoinen", "itsestään siliävä", "kestoprässit" tai muu vastaava merkintä) Taso/raja: Vähintään DP3 b) Kutistuvuus tai venyvyys Taso/raja: Neulevaatteet 6 % pituudesta ja leveydestä (T-paidat) Kudotut tuotteet 5 % loimi- ja kudelangoilla (vuodevaatteet). 2. Värin pysyvyys a) Pesu Taso/raja: Värin muutos: 3-4 Värjääminen: 3-4 Niiden tuotteiden osalta, joissa on sekä vaaleita että tummia värejä, on lisättävä ylimääräinen testi. Taso/raja: Tuotteen ulkonäön muutosta on arvioitava vertaamalla sitä pesemättömään näytteeseen. Värin muutos: 3-4 Ristiin värjääminen: 3-4 b) Hikoilu Taso/raja: Värin muutos ja värjääminen: 3-4 c) Hankaus märkänä ja kuivana Taso/raja: Hankaus kuivana 4 ja hankaus märkänä 2-3 d) Valo Taso/raja: 4 Valkaisemattomista ja värjäämättömistä kuiduista koostuvien tuotteiden ei tarvitse olla värin pysyvyyttä koskevien perusteiden mukaisia, mutta kuluttajille on annettava tietoa värin pysyvyyden poikkeamista perusteisiin nähden. Lisäys PERUSTEIDEN TESTIMENETELMÄT A. EKOLOGISET PERUSTEET Peruste 1 Testimenetelmät: US EPA 8081 "Orgaaniset klooria sisältävät torjunta-aineet ja PCB-yhdisteet aromaattisina klooreina kaasukromatografisesti: kapillaarikolonnitekniikka", US EPA 8141 A "Orgaaniset fosforiyhdisteet kaasukromatografisesti: kapillaarikolonnitekniikka" ja US EPA 8151 "Klooratut rikkakasvien torjunta-aineet kaasukromatografisesti metylointi- tai pentafluoribentsylointiderivointia käyttäen: kapillaarikolonnitekniikka". Jos positiivisia tuloksia ilmenee, ne on varmistettava menetelmällä US EPA 8270 "Puolihaihtuvat orgaaniset yhdisteet kaasukromatografisesti/massaspektrometrisesti (GC/MS). Kapillaarikolonnitekniikka". Tuotteen valmistuksessa käytettävän langan testaus ennen märkäkäsittelyä. Perusteessa 1 lueteltujen kasvinsuojeluaineiden ja sadonkorjuussa apuna käytettävien kemikaalien pitoisuudet saavat olla enintään 0,05 mg lankakiloa kohti (jos testimenetelmän tarkkuus sallii määrittämisen). Peruste 2 Testimenetelmä: EPA:n kiinteiden lähteiden näytteenottomenetelmät, 25A. VOC:llä tarkoitetaan tässä yhteydessä mitä tahansa orgaanista yhdistettä, jonka höyrynpaine 293,15 K:n lämpötilassa on vähintään 0,01 kPa tai jonka haihtuvuus on vastaava tietyissä käyttöolosuhteissa ja jota käytetään yksin tai yhdessä muiden aineiden kanssa liuottamaan raaka-aineita, tuotteita tai jäteaineita tai jota käytetään puhditusaineena epäpuhtauksien liuottamiseen tai liuottimena, dispergoivana aineena, viskositeetin säätelijänä, pintajännityksen säätelijänä, pehmentimenä tai säilöntäaineena. Peruste 3 Testimenetelmä: Kuiduissa olevan metallin kokonaismäärän suora määritys (AAS:llä tai vastaavalla menetelmällä). Peruste 4 Testimenetelmä: Kaasukromatografia elektroninkaappausdetektoria käyttäen. Testit harmaalla kankaalla ennen märkäkäsittelyä ja valmiilla tuotteella. Pentakloorifenolipitoisuus saa olla enintään 0,05 mg kuitukiloa kohti. Peruste 5 Testimenetelmä: OECD 301 A-F, biologisen hajoavuuden nopeutta koskevat testit. Peruste 7 Testimenetelmä: Jos klooria tai klooriyhdisteitä sisältäviä valkaisuaineita ei käytetä, AOX-päästöjä ei tarvitse mitata. Jos klooria tai klooriyhdisteitä käytetään, AOX-päästöt on mitattava ISO 9562:n mukaisesti. Peruste 8 (f) Testimenetelmä (jos ei ole tehty ilmoitusta, että kyseisiä aineita ei ole käytetty): DIN 38 409-8. Peruste 10 Testimenetelmä: Japanilainen menetelmä "Laki 112". Peruste 12 Testimenetelmä: ISO 6060, veden laatu. Kemiallinen hapentarpeen määritys. B. KÄYTTÖÖN SOVELTUVUUDEN ARVIOINTIPERUSTEET Peruste 1 (a) Testimenetelmä: ISO 7768. Helppohoitoisuus ja prässien kestävyys on havaittava kotona tapahtuneen pesun ja kuivauksen jälkeen. Peruste 1 (b) Testimenetelmä: ISO 5077. Pesussa ja kuivauksessa tapahtuneen kutistumisen tai venyvyyden määrittäminen. ISO 5077:ää varten kolme pesua ja rumpukuivausta. Pesu- ja kuivauslämpötilojen on oltava valmistajan ohjeiden mukaiset. Peruste 2 (a) Testimenetelmä: ISO 105-C06. Värin pysyvyys kotona ja pesulassa tapahtuvassa pesussa. Niiden tuotteiden osalta, joissa on sekä vaaleita että tummia värejä, edellä mainittu standardipesutesti korvataan jäljempänä mainitulla valmiin tuotteen pesutestillä. Testimenetelmä: ISO 6330:n mukainen pesu. Peruste 2 (b) Testimenetelmä: ISO 105-E04. Värin pysyvyys hikoiltaessa. Peruste 2 (c) Testimenetelmä: ISO 105-X12. Värin pysyvyys hangattaessa. Peruste 2 (d) Testimenetelmä: ISO 105-B02. Värin pysyvyys keinovalossa: Xenon-himmennyskaarilampputesti. (1) EYVL N:o L 33, 8.2.1979, s. 36 (2) EYVL N:o L 92, 13.4.1991, s. 42 (3) EYVL N:o L 230, 19.8.1991, s. 1 (4) EYVL N:o L 198, 22.7.1991, s. 1 (5) EYVL N:o 196, 16.8.1967, s. 1 (6) EYVL N:o L 381, 31.12.1994, s. 1 (7) EYVL N:o L 187, 16.7.1988, s. 14 (8) EYVL N:o L 104, 21.4.1993, s. 46